Държавен вестник, бр. 40, 2016 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  40
(3) Шофьорите представят свидетелства 
за правоуправление на съответните моторни 
превозни средства и регистрационните им 
талони.
(4) Членовете на спасителните екипи и/
или експертите могат да влизат на терито­
рията на Страните съгласно международни 
споразумения, които са в сила и за двете 
Страни, и в съответствие с тяхното нацио­
нално законодателство и след представяне 
на документите по чл. 6, ал. 2 и валидни 
документи за пътуване.
(5) Процедурата по преминаване на грани­
цата на Страната, искаща помощ, от спасител­
ните екипи със спасителни кучета и техния 
престой на нейна територия се определя от 
карантинните є правила.
(6) Членовете на спасителния екип могат да 
носят униформи в Страната, искаща помощ. 
Спасителният екип на Страната, оказваща 
помощ, е упълномощен да използва собствени 
отличителни знаци на превозните си средства 
на територията на Страната, искаща помощ. 
(7) Процедурата по преминаване на гра­
ницата съгласно условията на този член е в 
сила и когато една от Страните е транзитна 
по отношение на трета страна, искаща по­
мощ в случай на бедствие. Компетентните 
органи по чл. 3, ал. 2 от това Споразумение 
се уведомяват взаимно и своевременно за 
необходимостта от транзитно преминаване 
за предоставяне на помощ на трета страна 
и координират процедурата за транзита на 
оборудването и средствата за подпомагане.
Член 7
Преминаване на границата на оборудване и 
средства за подпомагане
(1) Страните осигуряват облекчена про­
цедура при преминаване на границата на 
оборудването и средствата за подпомагане.
(2) На членовете на спасителния екип и/
или експертите, изпратени да окажат помощ, 
не е разрешено да носят оръжия и амуниции 
на територията на Страната, искаща помощ. 
(3) Съгласно принципа на реципрочност 
Страните са съгласни оборудването да се из­
ползва на територията на Страната, искаща 
помощ, временно, безплатно и в съответствие 
с нейното национално законодателство. 
(4) След договаряне между Страните 
ограниченията или забраните, приложими 
за преминаване на границата на стоки, не се 
прилагат за оборудването и средствата за под­
помагане по това Споразумение. Оборудването 
следва да бъде върнато обратно от Страната, 
искаща помощ, ако не е унищожено при 
използването му, освен ако не е договорено 
друго. Оборудване, оставено като средства за 
подпомагане, се описва подробно в протокол 
от ръководителя на спасителния екип, като 
се посочват видът, количеството и мястото, 
и той се заверява от компетентния орган на 
Страната, искаща помощ, цитиран в чл. 3, 
ал. 2 на това Споразумение. Тези органи са 
длъжни да уведомят съответните митнически 
служби, като протоколът се представя пред 
служителите от митническия контрол след 
приключване на мисията. 
(5) Разпоредбите на предходната алинея 
се прилагат също и за вноса на лекарства, 
съдържащи наркотични и психотропни веще­
ства, в Страната, искаща помощ, както и за 
обратното транспортиране на неизползваните 
количества в Страната, оказваща помощ. Този 
обмен на стоки не се счита за внос и износ от 
гледна точка на международните спогодби за 
лекарства, съдържащи наркотични и психо­
тропни вещества. Същите могат да се внасят 
само в количества, необходими за целите на 
медицинската помощ, и да се ползват само от 
квалифициран медицински персонал в съот­
ветствие със законодателството на Страната, 
искаща помощ. В този случай ръководителят 
на спасителния екип представя на граничните 
служители декларация, описваща номенкла­
турата и количествата на лекарствата, съдър­
жащи наркотични и психотропни вещества. 
За неизползваните количества се изготвя 
протокол от ръководителя на спасителния 
екип, заверява се от компетентния орган на 
Страната, искаща помощ, цитиран в чл. 3, 
ал. 2 на това Споразумение, и се представя 
пред служителите от митническия контрол 
след приключване на мисията. 
(6) Страната, искаща помощ, може да 
контролира използването и съхранението 
на гореспоменатите лекарства, оборудване 
и средства за подпомагане.
Член 8
Използване на въздухоплавателни средства
(1) Въздухоплавателните средства могат да 
бъдат използвани за бързото транспортиране 
на спасителни екипи съгласно чл. 5, ал. 4, 
както и за осигуряване на помощта при бед­
ствие по това Споразумение. 
(2) Полетите на въздухоплавателните сред­
ства се извършват съгласно разпоредбите на 
Международната организация за гражданска 
авиация (ICAO), националните законода­
телства на Страните, както и съответните 
споразумения в сила между Страните.
(3) Въздухоплавателните средства по пред-
ходната алинея могат да прелитат над тери­
торията на другата Страна, както и да кацат 
и излитат извън международни летища и 
регистрирани писти за излитане и кацане, 
на места, указани от компетентните органи 
по чл. 3, ал. 2, при спазване правилата за 
извършване на полети за всеки конкретен 
случай съгласно нормативната уредба на 
Република България и Грузия.